OpenLLM-France/wikimedia huggingface dataset:
# Roca de l'Andreu

La Roca de l'Andreu o Roca del Caçador es troba al Parc de la Serralada Litoral, concretament a Premià de Dalt (el Maresme), la qual es veu des de molts punts del poble tot mirant a muntanya.
Es tracta d'una petita zona d'escalada amb un grapat de vies curtes i difícils en la seua majoria, la qual presideix, imponent, Premià de Dalt. El camí d'accés duu a la part superior, però cal baixar a la base per a veure-la en tota la seua dimensió. Els encontorns eren vinya als anys cinquanta. Abans de la roca trobarem una barraca de vinya i la Mina de Can Mus, ambdós a la part alta del camí. Aquest amuntegament de blocs de granit és envoltat d'un dens bosc.
És ubicada a Premià de Dalt: a la banda nord de l'esplanada de la Cadira del Bisbe surt un camí planer en direcció NE que duu a la roca, situada a uns 370 m (cal procurar mantindre el nivell i ignorar els corriols que baixen al poble i que ens podríem confondre). Coordenades: x=445029 y=4596125 z=232.

## Referències

* 1 2 3 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàg. 169.
* 1 2 El Maresme: escalar durant tot l'any Arxivat 2015-11-19 a Wayback Machine. (català)
# Bisud

Els bisud o besud són una tribu d'origen mongol turquitzada, establerta a la regió de Kabul (on encara viuen avui dia). Estaven associats als karaunes però el 1368 els seus caps Ak Bugha i Pulad Besud es van oposar a Amir Husayn. El 1388, en la revolta de Muhammad Mireke, estesa als Boroldai, Junayd Borolday (nebot de Boroldai), el seu germà Baiazet Borolday i Ali Akbar es van revoltar amb els esquadrons que dirigien, uns tres mil homes. Derrotats per l'amir Jahan Xah Bahadur prop de Kunduz al Jihun, es van dirigir a Kabul on el governador local Abu Said Bisud, es va unir als revoltats. Un enemic de'Abu Said de Kabul, Ak Bugha, fou portat davant de Tamerlà just quan aquest s'acabava d'assabentar de la revolta d'Abu Said Bisud de Kabul; sabent que Ak Bugha era el seu enemic jurat, el va deixar en llibertat a canvi de dirigir la lluita contra el rebel; li va donar el comandament de la tribu Bisud que aleshores dirigia Abu Said Bisud; més tard li va enviar reforços des de Samarcanda dirigits per Ramadan Khoja, sempre per combatre a Abu Said. Jahan Shah va sortir de Kunduz i Khoja Yusuf de Balkh amb el mateix objectiu. Van passar el Hindu Kush i es van trobar amb els rebels Junayd Borolday i Abu Said Bisud a Laghman, van saquejar els seus llocs de pastura i el país en general i els van obligar a fugir cap al país de Sind. L'amir Ak Bugha va sortir amb tropes d'Herat per combatre els rebels fugitius i pel camí es va unir a les tropes de l'amir Seisel a Kandahar. Van atrapar a Junayd & Bayazit Borolday i Abu Said Bisud i els van derrotar però els tres caps rebels van poder fugir a Delhi. Ak Bugha va conservar el comandament dels Bisud, supeditat al governador regional Jahan Xah.

## Notes i referències

* ↑ The rise and rule of Tamerlane, per B. F. Manz, pàg 1548
* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”', III, 2
* ↑ Havia estat empresonat per Tamerlà i després enviat a l'Altai (Mogolistan) d'on havia intentat retornar i havia estat fet presoner altre cop sent portat a Timur
* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, III, 2
# Copa Intercontinental

«Copa Intercontinental» té aquests significats:
* Copa Intercontinental de la FIFA
* Copa Intercontinental de la FIBA
* Copa Intercontinental de futbol
* Copa Intercontinental d'hoquei patins masculina
* Copa Intercontinental de futbol sala
# James Acheson

James Acheson (Leicester, Regne Unit 1946) és un dissenyador de roba anglès de televisió i pel·lícules, guanyador de tres premis Oscar.

## Biografia

Va néixer el 13 de març de 1946 a la ciutat de Leicester, població situada a la regió de Leicestershire (Anglaterra). Va estudiar al Royal Grammar School de Colchester i al Wimbledon School of Art de Londres, rebent grans influències del dissenyador italià Piero Tosi.

## Carrera artística

Inicià la seva carrera a la televisió per la BBC, on dissenyà el vestuari de la producció televisiva Doctor Who, durant l'era del tercer i quart doctor, creant l'estètica del quart doctor interpretat per Tom Baker. Així mateix participà en diverses produccions com The Mutants (1972), The Time Monster (1972), Carnival of Monsters (1973), Terror of the Zygons (1975), The Masque of Mandragora (1976), The Prince and the Pauper (1976) i The Deadly Assassin (1976).
Al llarg de la seva carrera ha participat en pel·lícules dirigides per Terry Gilliam com Els herois del temps (1981) i Brazil (1983); Terry Jones com Monty Python's The Meaning of Life (1983) i El vent als salzes (1996); Bernardo Bertolucci com L'últim emperador (1987), The Sheltering Sky (1990) i El petit buda (1993); Randall Wallace com L'home de la màscara de ferro (1998); Kenneth Branagh com Frankenstein de Mary Shelley (1994); Sam Raimi com Spider-Man (2002) i Spider-Man 2 (2004).

## Premis i nominacions
### Premis Oscar

| Any | Categoria | Pel·lícula | Resultat |
| 1987 | Oscar al millor vestuari | L'últim emperador | Guanyador |
| 1988 | Oscar al millor vestuari | Les amistats perilloses | Guanyador |
| 1995 | Oscar al millor vestuari | Restauració | Guanyador |

### Premi BAFTA

| Any | Categoria | Pel·lícula | Resultat |
| 1987 | Millor vestuari | L'últim emperador | Guanyador |
| 1988 | Millor vestuari | Les amistats perilloses | Nominat |
| 1995 | Millor vestuari | Restauració | Nominat |

### Premi del Sindicat de dissenyadors de vestuari

| Any | Categoria | Pel·lícula | Resultat |
| 1999 | Millor vestuari | L'home de la màscara de ferro | Nominat |
| 2004 | Premi a la carrera | Premi a la carrera | Guanyador |

### Premis David di Donatello

| Any | Categoria | Pel·lícula | Resultat |
| 1988 | Millor vestuari | L'últim emperador juntament amb Ugo Pericoli | Guanyador |

## Referències

* ↑ «Q&A with costume designer James Acheson», 17-01-2013.
* ↑ «60th Academy Awards (1988)» (en anglès). Acadèmia de les Arts i les Ciències Cinematogràfiques. [Consulta: 27 desembre 2022].
* ↑ «61st Academy Awards (1989)» (en anglès). Acadèmia de les Arts i les Ciències Cinematogràfiques. [Consulta: 27 desembre 2022].
* ↑ «60th Academy Awards (1996)» (en anglès). Acadèmia de les Arts i les Ciències Cinematogràfiques. [Consulta: 27 desembre 2022].
# Iehor Demèntiev

Iehor Víktorovitx Demèntiev (en ucraïnès Єгор Вікторович Дементьєв; Krementxuk, província de Poltava, 12 de març de 1987) és un ciclista ucraïnès, que milita a l'equip ISD-Jorbi Continental. Nascut amb un braç més curt que l'altre, ha participat en els Jocs Paralímpics de 2012 i 2016.

## Palmarès

* 2009
** Campió d'Ucraïna sub-23 en ruta
* 2010
** Campió d'Ucraïna en critèrium
* 2017
** 1r a la Minsk Cup
* 2018
** Vencedor d'una etapa al Tour de Szeklerland

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Baga del Mas Bosc (Bertí)

La Baga del Mas Bosc és una obaga del terme municipal de Sant Quirze Safaja, a la comarca del Moianès.
És a llevant del terme de Sant Quirze Safaja, al nord-oest del poble de Bertí, prop del límit amb Sant Martí de Centelles. Està situada en el vessant nord de la carena que separa les valls del torrent de les Roquetes, al nord, i del Sot de les Taules, al sud. És al sud-est de l'Obaga Negra, a migdia del Mas Bosc i de la Font del Mas Bosc, al sud-oest del Serrat del Soler i al nord-est d'on hi hagué la masia del Soler de Bertí.
# Camp de les Perera

El Camp de les Perera és un camp de conreu del terme municipal de Sant Martí de Centelles, a la comarca d'Osona.
Es troba a prop i al nord-oest de Sant Martí de Centelles, al sud-oest del Pla de Batall i al nord del Pla Llestenc. En el seu vessant sud-oest es forma el torrent del Bosc.
# Akhal Tekke

Akhal Tekke fou el nom que va portar entre 1882 i 1890 un districte (uedz) de la província russa de la Transcàspia. El nom akhal es dona als oasis del vessant nord del Kopet Dagh i el Küren Dagh. Tekke és un nom tribal dels turcmens.

## Història

A l'edat mitjana el territori tenia centre a Nasa o Nisa, la ciutat més important, avui en ruïnes. Hi havia també la fortalesa fronterera de Shahristan una mica al nord de Nisa i també la vila de Farawa o Afrawa, prop de la moderna Kizil Arwat. Al segle xvii els uzbeks van dominar el país i li van dir Tagh Boyu (costat de la muntanya) per oposició a Su Boyu (costat de l'aigua, és a dir Coràsmia). Nisa o Nasa encara existia però va desaparèixer en poc anys.
El territori, que no tenia cap ciutat gran, fou conquerit per Rússia el 1881 amb les comarques d'Atek (capital Kaakha) i Durun o Darun (capital Bakharden). El districte fou rebatejat com Ashkabad (o Askhabad o Ashkhabad moderna Ashgabat o Aşgabat) el 1890. La regió va patir terratrèmols el 1893, 1895, 1929, 1948 i 1962.
# Heribert IV de Vermandois

Herbert o Heribert IV de Vermandois, nascut vers el 1032, mort vers el 1080, va ser comte de Vermandois de 1045 a 1080 i comte de Valois de 1077 a 1080. Era fill d'Otó de Vermandois, comte de Vermandois, i de Pavia. Va succeir al seu pare el 1045, sent citat en el moment de la consagració del rei Felip I de França; va heretar el 1077 d'una part dels feus del seu cunyat Simó de Vexin, bàsicament el comtat de Valois i els drets de Montdidier i Amienois i la senyoria de Péronne per cessió d'aquestos dominis a la seva germana Adelaida de Valois, esposa d'Heribert (casats vers 1060) i filla de Raül IV de Valois i III d'Amiens i Vexin.
D'aquest matrimoni van néixer:
* Eudes, dit l'Insensat, mort després 1085, qui va ser desheretat pel seu pare per ser dèbil d'esperit (probablement una mica retardat)
* Adelaida (vers 1062 † 1122), casada cap a 1080 amb Hug I el Gran (vers 1057 † 1102), comte de Vermandois i de Valois, fill d'Enric I, rei de França i d'Anna de Kíev.

## Notes

* ↑ La castellania de Péronne depenia del comtat de Vermandois, i va tenir com a primer senyor a Eilbert (944-977) i hauria seguit en la seva família, tot i que no s'esmenta al seu successor, potser un fill; Robert de Cappy era probablement el seu net i va ser castellà de Péronne com a Robert I des de vers el 1000 al 1045; el va seguir el seu fill Robert II el Barbut ((1045-1087) que es va titular "príncep de Péronne" però va perdre la senyoria vers 1068/1070 a mans de Simó de Valois, el qual a la tornada d'un viatge a Roma, pressionat pel papa, es va casar vers 1072 amb Judit d'Alvèrnia (filla del comte d'Alvèrnia) i un temps després els dos esposos van decidir entrar en religió i Simó va decidir retornar Péronne i altres llocs al comte de Vermandois, però la cessió es va demorar perquè a la ciutat estava enterrat el seu pare, i volia traslladar la tomba; finalment el 1077 va abdicar en la seva germana Adelaida de Valois a la que va cedir el comtat d'Amiens ocupat pel rei i el de Valois, retornant el comtat de Montdidier i la senyoria de Péronne al comte de Vermandois, ve directament o bé a través de la seva germana

## Font

Christian Settipani, La Préhistoire des Capétiens (Nouvelle histoire généalogique de l'auguste maison de France, vol. 1), éd. Patrick van Kerrebrouck, 1993 (ISBN 2-9501509-3-4)
# Back to Mine: Pet Shop Boys

Back to Mine: Pet Shop Boys és el nom de la recopilació realitzada pel grup anglès de pop electrònic Pet Shop Boys, dins de la sèrie "Back to Mine".
Com a excepció en el catàleg de la col·lecció, Neil i Chris van demanar que aquest volum fos doble, i així cadascú va omplir un disc amb les seves cançons preferides; en el cas de Tennant, va incloure peces de música clàssica i ambient, mentre el disc de Lowe es concentra en temes més ballables. En una entrevista, Tennant afirmà que la combinació del material present als dos discos donava com a resultat el so dels Pet Shop Boys.
Tots dos discos inclouen una peça de la cantant Dusty Springfield, a qui els Pet Shop Boys admiraven i amb qui col·laboraren en diverses ocasions. També s'hi inclou una cançó, "Passion", produïda per Bobby Orlando, que els mateixos Lowe i Tennant han considerat com "una de les principals claus de l'existència dels Pet Shop Boys".

## Temes
### Disc 1 (Lowe)

* Don't cry tonight (Savage) - 4,54
* Take a chance (Mr. Flagio) - 6,04
* Dirty talk (Klein & M.B.O.) - 6,44
* Passion (The Flirts) - 8,24
* Ti sento (Matia Bazar) - 5,28
* Never be alone (Justice vs. Simian) - 4,03
* The show must go on (Queen) - 4,07
* Stand on the word (Celestial Choir) - 4,32
* I was born this way (Carl Bean) - 4,42
* I'd rather leave while I'm in love (Dusty Springfield) - 2,45

### Disc two (Tennant)

* Traum (Fairmont) - 4,49
* Pulse pause repeat (Harold Budd, Ruben Garcia i Daniel Lentz) - 3,51
* Microgravity (Biosphere) - 4,46
* Come in! (II Movement) (Vladimir Martynov - Ensemble Opus Posth) - 4,24
* Promenade sentimentale (Sentimental Walk) (Vladimir Cosma) - 2,32
* La baie (Étienne Daho) - 5,19
* Tiny (Vessel) - 3,38
* Laura's theme (Craig Armstrong) - 2,30
* One two three no gravity - Dettinger Mix (Closer Musik) - 5,04
* Goin' back (Dusty Springfield) - 3,30
* Lunz (Lunz) - 4,00
* Sospiri Op. 70 (Edward Elgar - The New Philharmonic Orchestra dirigida per Sir John Barbirolli) - 5,04
* DD Rhodes (www.jz-arkh.co.uk) - 4,53
* Video kid (The Video Kid) - 4,04
* Movement (Lobe) - 2,19
* At Dusk (John Surman) - 2,06
* Melodie Opus 47 No. 3 (Edvard Grieg) - 3,53

## Enllaços externs

* Entrevista amb Neil Tennant Arxivat 2016-10-13 a Wayback Machine.
# Pradinas (Corresa)

Pradinas (en francès Pradines) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 127 | 182 | 152 | 141 | 120 | 95 | 103 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2001 | Jean Madranges | PCF |
| 2001- | André Laurent | PCF |

## Referències

* ↑ Toponímia occitana a lemosin.net i toponímia de la Corresa.
# Bagnaria Arsa

Bagnaria Arsa (friülà Bagnarie) és un municipi italià, dins de la província d'Udine. L'any 2007 tenia 3.526 habitants. Està a la comarca de Bassa Friülana Limita amb els municipis d'Aiello del Friuli, Cervignano del Friuli, Gonars, Palmanova, Torviscosa i Visco. És a la comarca de Bassa Friülana

## Administració

Llista d'alcaldes :
| Període | Identitat | Partit |
| 2004- | Anselmo Bertossi | Llista cívica |
# Bagula

Bagula(Bengalí বগুলা) és una vila del districte de Nadia a Bengala Occidental a 93 km de Calcuta a 23° 19′ N, 88° 39′ E﻿ / ﻿23.32°N,88.65°E﻿ / 23.32; 88.65.
La seva població segons el cens del 2001 era de 20.092 habitants.

## Galeria

* camps
* camps
* flors
* estany
* camps
* capvespre
* capvespre
* Nonagunje
* parada de bus
* parada de bus
# Bahila

Bahila fou una antiga tribu d'Aràbia que vivia en la ruta entre Ryad i la Meca.
Bona part de la tribu va emigrar durant l'expansió musulmana principalment a Síria i Bàssora. Van donar diversos homes notables com el general Kutayba ibn Muslim i el filòleg al-Asmai. Una segona emigració els va portar a la regió d'al-Taff, enfront dels bataih amb els quals es van començar a barrejar el 837 després de l'expulsió dels zott. El 871 van patir una greu derrota a mans de les tropes que marxaven contra els zandj, tot i ser neutrals, i això els va portar a abraçar el partit dels rebels. Els esdeveniments successius no es coneixen, però no els devia anar massa bé, ja que al seu lloc d'origen ja no tornen a ser esmentats.
# Baix Guadalentí

El Baix Guadalentí és una comarca de la Regió de Múrcia.
Baix Guadalentí (2004) :
| Municipi | Població | Extensió | Densitat |
| Aledo | 1.056 | 50,2 | 19,92 |
| Alhama de Múrcia | 17.717 | 313,80 | 56,45 |
| Librilla | 4.028 | 56,3 | 80,23 |
| Mazarrón | 28.532 | 318,7 | 84,71 |
| Totana | 26.967 | 287,7 | 93,75 |
| Total | 80.615 | 1026,7 | 78,51 |
# Baix navarrès

El baix navarrès (basc behe nafarrera) és un dialecte del basc que es parla a la Baixa Navarra, a Lapurdi (Beskoitze, Uztarotze, Urketa), Navarra (Aezkoa) i Zuberoa (Amikuze). Aproximadament compta amb uns 50.000 parlants. Koldo Zuazo el considera que fa un dialecte únic amb el labortà. Se sotdivideix en dos grups dialectals:
* Occidental (Sartaldekoa) a la Baixa Navarra (Baigorri) a Uztaritze (Lapurdi) i a la vall de Salazar i Valcarlos (Navarra).
* Oriental (Sortaldekoa) a la Baixa Navarra (Donibane Garazi) i a Lapurdi (Beskoitze)

## Enllaços externs

* Web sobre l'euskera dialectal
Viccionari
# Baixa Mesopotàmia

La Baixa Mesopotàmia és la part sud de Mesopotàmia. En aquest indret va néixer la civilització sumèria i és on després es va desenvolupar la identitat babilònia, barreja de sumeris i accadis.
És la zona situada entre el riu Eufrates i el Tigris, al sud del punt on aquest darrer rep per l'esquerra al Diyala, i seguint al sud entre els dos rius i fins al golf Pèrsic. Al nord se situa l'Alta Mesopotàmia.

## Enllaços externs

* Mesopotàmia
# Bakersfield

Bakersfield és una ciutat ubicada al Comtat de Kern a l'estat de Califòrnia, Estats Units d'Amèrica, de 333.719 habitants i amb una densitat de poc més de 840 per km². Bakersfield és la 57a ciutat més poblada del país. Està situada entre Los Angeles (al sud) i Fresno (al nord) a 180 quilòmetres de distància de cadascuna.

## Fills il·lustres

* Lawrence Tibbett (1896-1960) baríton.

## Ciutats agermanades

* Bucheon, Corea del Sud
* Minsk, Belarús
* Wakayama, Japó
* Cixi, Xina
* Santiago de Querétaro, Mèxic

## Vegeu també

* Tupman.

## Enllaços externs

* Lloc web oficial de Bakersfield (anglès)
# Bosc de Seldasses

El Bosc de Seldasses és un bosc del terme municipal de Sant Quirze Safaja, de la comarca del Moianès.
Està situat al centre del terme, a l'esquerra del torrent de Seldasses i també a l'esquerra del Tenes, al nord-est de les Torres i al sud-oest del Pla dels Pinetons. Aquest bosc va ser en bona part arrasat per un gran incendi forestal.
# Akrotiri (Creta)

Akrotiri (grec Ακρωτήρι, literalment promontori) és una península i un municipi del mateix nom a la costa nord-oest de l'illa grega de Creta, a la prefectura de Khanià, entre Khanià i Suda.
La capital del municipi d'Akrotiri és al poble de Pithari (Pythari). El municipi té uns 10 mil habitants. L'aeroport internacional de Khanià, anomenat Daskalogiannis, amb codi IATA CHQ, és al mig de la península. En un lloc enlairat d'Akrotiri amb vistes a Khanià hi ha les tombes de Elevthérios Venizelos i del seu fill Sofoklis Venizelos.
El territori d'Akrotiri és una península rocósa d'una forma més o menys circular que s'endinsa en el Mar de Creta. Al sud-est té la badia de Suda i l'illot de Suda.
A la cadena de turons al nord de la península hi ha tres monestirs:
* Hàgia Triada és del segle 17 i va ser fundat per dos monjos venecians units a l'església ortodoxa grega: Jeremia i Laurentio Giancarolo.
* Moni Gouverneto és a 5 km al nord d'Hàgia Triada, amb aspecte de fortalesa, té una església dedicada a la Verge Maria.
* El tercer monestir és Moni Katholikon, al que s'arriba baixant 140 graons, que podria ser del segle 5 o 6. Actualment està abandonat i hi creixen les figueres.

## Vegeu també

* Akrotiri (Santorí)
# Mestas

Mestas (en francès Mestes) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 204 | 216 | 202 | 204 | 263 | 262 | 296 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-François Vialle | |

## Referències

* ↑ Toponímia occitana a lemosin.net i toponímia de la Corresa.
# Comtat de Figuerola

El Comtat de Figuerola és un títol nobiliari espanyol creat l'1 de gener del 1718 per l'arxiduc-pretendent Carles d'Àustria a favor de Josep de Figuerola i Argullol.
La seva denominació fa referència al municipi de Figuerola del Camp (Alt Camp).

## Comtes de Figuerola

| | Titular | Període |
| Creació per Arxiduc pretendent Carles d'Àustria |||
| I | Josep de Figuerola i Argullol | 1718- |
| Rehabilitat per Alfons XII |||
| II | Manuel de Figuerola-Ferretti i Agustí | 1884- |
| III | Lluís de Figuerola-Ferretti i Ribé | 1896- |
| Rehabilitat per Joan Carles I |||
| IV | Pablo de Figuerola-Ferretti y Pena | 1986- |
| V | Carolina de Figuerola-Ferretti y del Río | 1988-actual titular |

## Història dels Comtes de Figuerola

José de Figuerola i Argullol, I comte de Figuerola.
Rehabilitat el 1872 per:
Manuel de Figuerola i Agustí, II comte de Figuerola.
* Es va casar amb Dolors Ribé Andreu. El va succeir, en 1896:
Lluís de Figuerola i Ribé, III comte de Figuerola.
* Es va casar amb Clotilde Huelín Müller.
Rehabilitat el 27 d'octubre del 1986 per:
* Pablo de Figuerola-Ferretti y Pena, IV comte de Figuerola.
* Casat amb Carolina del Río Carbonell, II marquesa de Casa Pinzón (títol pontifici)). El succeí la seva filla:
* Carolina Figuerola-Ferretti y del Río (n. en 1934), V comtessa de Figuerola, III marquesa de Casa Pinzón.

## Referències

* ↑ Elenco de Grandezas y Títulos Nobiliarios Españoles. Instituto "Salazar y Castro", C.S.I.C.
* ↑ Rovira Gómez, 2004, p. 786-787.
* ↑ Topónimo segons: Celdrán Gomáriz, Pancracio: Diccionario de topónimos españoles y sus gentilicios. Pág. 330. Espasa Calpe, 2002. ISBN 84-670-0146-1
* ↑ Diario de Barcelona, 2 juliol del 1872, p. 6716.
* ↑ Carta de successió d'aquest últim títol: 3 d'octubre de 1988.

## Bibliografia

* Rovira Gómez, =Salvador-J. «Nobles de las comarcas meridionales del Principado de Cataluña agraciados con un título de nobleza por el archiduque Carlos». Anales de la Real Academia Matritense de Heráldica y Genealogía, 8 (2), 2004, pàg. 785-792. ISSN: 1133-1240.